ຄະນະພະນັກງານຂັ້ນສູງຄະນະຈັດຕັ້ງສູນກາງພັກປະຊາຊົນປະຕິວັດ ລາວ ມາຢ້ຽມຢາມ ແລະເຮັດວຽກຢູ່ແຂວງ ຖ໋າຍງວຽນ
ກປ.ອອນໄລ - ວັນທີ 23 ພຶດສະພາ, ຄະນະພະນັກງານຂັ້ນສູງຄະນະຈັດຕັ້ງສູນກາງພັກປະຊາຊົນ ປະຕິວັດ ລາວ ໂດຍທ່ານ ຈັນສີ ໂພສີຄໍາ, ກໍາມະການກົມການເມືອງສູນກາງພັກ, ເລຂາທິການສູນກາງພັກ, ຫົວໜ້າຄະນະຈັດຕັ້ງສູນກາງ ເປັນຫົວໜ້າຄະນະມາຢ້ຽມຢາມ ແລະເຮັດວຽກຢູ່ແຂວງ ຖ໋າຍງວຽນ ເພື່ອແລກປ່ຽນບົດຮຽນກ່ຽວກັບວຽກງານກໍ່ສ້າງພັກ, ວຽກງານຈັດຕັ້ງພະນັກງານ.
ທີ່ການເຮັດວຽກ, ທ່ານ ບຸ່ຍຊວນຮວ່າ, ຮອງເລຂາຜູ້ປະຈໍາການພັກແຂວງ, ປະທານສະພາປະຊາຊົນແຂວງ ຖ໋າຍງວຽນ ໄດ້ແຈ້ງໃຫ້ຄະນະຮັບຊາບໂດຍຫຍໍ້ກ່ຽວກັບສະພາບເສດຖະກິດ-ສັງຄົມ, ການປ້ອງກັນຊາດ-ປ້ອງກັນຄວາມສະຫງົບ, ການພົວພັນຕ່າງປະເທດ ແລະວຽກງານຈັດຕັ້ງກໍ່ສ້າງພັກ, ກໍ່ສ້າງລະບົບການເມືອງຂອງແຂວງ.
ກ່າວຄໍາເຫັນທີ່ການເຮັດວຽກ, ທ່ານ ຈັນສີ ໂພສີຄໍາ ໄດ້ສະແດງຄວາມປິຕິຊົມຊື່ນຕໍ່ບັນດາໝາກຜົນຂອງແຂວງ ຖ໋າຍງວຽນ ທີ່ບັນລຸໄດ້ໃນການພັດທະນາເສດຖະກິດ-ສັງຄົມ, ວຽກງານກໍ່ສ້າງພັກ, ກໍ່ສ້າງລະບົບການເມືອງ, ການປ້ອງກັນຊາດ-ປ້ອງກັນຄວາມສະຫງົບ ແລະການພົວພັນຕ່າງປະເທດ. ພິເສດແມ່ນບັນດາບົດຮຽນອັນລໍ້າຄ່າໃນການຈັດຕັ້ງປະຕິບັດບັນດາມະຕິຂອງພັກ. ທ່ານ ຈັນສີ ໂພສີຄໍາ ກໍ່ຢັ້ງຢືນເຖິງການພົວພັນແບບພິເສດ, ຄວາມສາມັກຄີສັດຊື່ບໍລິສຸດ, ສະໜິດຕິດພັນ ແລະການຮ່ວມມືຮອບດ້ານລະຫວ່າງສອງພັກ, ສອງລັດ ແລະປະຊາຊົນສອງປະເທດຫວຽດນາມ-ລາວ.
ແປໂດຍ: ຮວ່າງເຈື່ອງ